Eksterne praksisstudier

Alle studenter skal ha praksisstudier i spesialisthelsetjenesten innen medisinske og kirurgiske sengeposter og psykiatriske institusjoner, og i kommunehelsetjenesten innen hjemmesykepleie og sykehjem. 

Studentens arbeidstid i praksisstudiene er gjennomsnittlig 30 timer pr.uke. Studenten følger praksisveileders turnus, noe som kan innebærer kvelds- og nattvakter og praktiske studier i enkelte helger.

Avdeling for sykepleie benytter praksisplasser i Sør-Trøndelag fylke og deler av Møre og Romsdal. Alle studenter må være forberedt på å flytte ut av Trondheim i en eller flere perioder for å gjennomføre praksisstudiene. Det er ikke anledning til å skaffe seg praksisplass på egen hånd. Studentene må selv ordne med leie av bolig/hybel på praksisstedet.

Studenter kan søke om tildeling av praksisplass ut fra særlige behov innenfor fastlagte frister.

Fordeling av praksisplasser skjer til fastsatt tidspunkt i forkant av hver praksisperiode og blir gjort kjent på It’s learning.

